ஜெயங்கொண்டம்

ஜெயங்கொண்டம் (ஆங்கிலம்:Jayankondam), இந்தியாவின், தமிழ்நாடு மாநிலத்தில் அமைந்துள்ள அரியலூர் மாவட்டம், உடையார்பாளையம் வட்டத்தில் இருக்கும் 21 மன்ற உறுப்பினர்களைக் கொண்ட முதல்நிலை நகராட்சி ஆகும்.

கரடிகுளம்,பாப்பாங்குளம்,மேலக்குடியிருப்பு,கீழக்குடியிருப்பு,கண்ணாரப்பாளையம்,

சூரியமணல்,செங்குந்தபுரம்,மணக்கரை,

சின்னவளையம்,குஞ்சிதபாதபுரம் ஆகிய பகுதிகள் ஜெயங்கொண்டம் நகராட்சி பகுதிகளாகும்

மக்கள்தொகை பரம்பல் 
2022-ஆம் ஆண்டு மக்கள் தொகை கணக்கெடுப்பின்படி, இந்த நகரம் கிட்டதிட்ட 45000 மக்கள்தொகை கொண்டது. 21 வார்டுகளும்,கிட்டதிட்ட 10000 க்கு மேற்ப்பட்ட குடும்பங்கள் கொண்ட இந்நகரத்தின் எழுத்தறிவு 80.34% ஆகும். பாலின விகிதம் 1,000 ஆண்களுக்கு, 1031 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 3520 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 886  பெண் குழந்தைகள் வீதம் உள்ளனர்.  மக்கள்தொகையில் இந்துக்கள் 92.63%, இசுலாமியர்கள் 4.53%, கிறித்தவர்கள் 2.42% மற்றும் பிறர் 0.42%ஆகவுள்ளனர்.

போக்குவரத்து 
இதன் அருகிலுள்ள விமானநிலையம், திருச்சி விமானநிலையம் ஆகும்.

அரியலூர் மற்றும் விருத்தாச்சலம் ஆகியவை ஜெயங்கொண்டத்திக்கு அருகில் உள்ள இரு முக்கிய தொடருந்து நிலையங்கள். அங்கிருந்து சென்னை மற்றும் திருச்சி வழியாக வடக்கு மற்றும் தெற்குப்பகுதிகளுக்கு சென்று வரும் ரயில்களால் பயன்படுத்தப்படுகிறது.

ஜெயங்கொண்டம் பேருந்து நிலையத்திலிருந்து மயிலாடுதுறை அரியலூர், திருச்சி, கும்பகோணம், சிதம்பரம், மதுரை, பழனி, கோயம்புத்தூர், திருப்பூர், கடலூர், ஒசூர், பெங்களூரு, பெரம்பலூர், மன்னார்குடி, தஞ்சாவூர், புதுச்சேரி, விழுப்புரம் மற்றும் சென்னை போன்ற நகரங்களுக்கு பேருந்துகள் இயக்கப்படுகிறது.

பள்ளிகள் 
அரசு மேல்நிலைப்பள்ளி, 
பாத்திமா பெண்கள் மேல்நிலைப்பள்ளி, 
பெரியார் மெட்ரிக்குலேசன் பள்ளி, 
மாடர்ன் மெட்ரிக்குலேசன் பள்ளி, 
பாத்திமா மெட்ரிக்குலேசன் பள்ளி.

மருத்துவமனைகள் 
அரசு மருத்துவமனை

ஆதாரங்கள்

மேலும் பார்க்க 
ஜெயங்கொண்டம் நகராட்சி இணையதளம் 

அரியலூர் மாவட்டம்